Пасау () е град в Германия.

География 
Градът е познат и с името Драйфлюсещат (Dreiflüssestadt) (Град на три реки), защото тук река Дунав се слива с река Ин от юг и с река Илц, идващата от Баварските Алпи от север. Намира се в район Долна Бавария (Нидербайерн) в източната част на провинция Бавария. Градът е наричан още "Баварска Венеция".

История 
От 739 г. Пасау е епископско седалище.

Население 
Населението е около 53 хил. души, от които около 10 000 студенти, учещи в Университет на Пасау. Университетът е основан през 1973 година като наследник на Висше училище за обучение на светското и религиозно духовенство, основано през 1622 г. Известен е в Германия с обучението по икономика, право, информатика и изящни изкуства.

Икономика 
Пасау е жп възел. Развити са машиностроителна, електротехническа, текстилна, кожарска, порцеланова, дървообработваща и хранително-вкусова промишленост. Посещава се от много туристи.

Туризъм 
Туризмът в Пасау е инспириран основно от трите реки, катедралата "Свети Стефан" (Der Passauer Stephansdom) и красотата на Стария град (Die Altstadt). В града има многообразна архитектура в стил барок и готика. Със своите 17 774 тръби органът на катедралата "Свети Стефан" е най-големият в света.

Побратимени градове 
  Хакънсак, Ню Джърси, САЩ, от 1952
  Дъмфрийс, Шотландия, от 1957
  Кан сюр Мер, Франция, от 1973
  Кремс на Дунав, Австрия, от 1974
  Акита, Япония, от 8 април 1984 г.
  Малага, Испания, от 1987
  Ческе Будейовице, Чехия, от 1993
  Лиуджоу, Китай, от 1999
  Веспрем, Унгария, от 1999
  Монтекио Маджоре, Италия, от 2003

Външни препратки 

 Официален уебсайт (На немски)
 Пасау Уики (На немски)
 Снимки

Източници